CELEX: 62014TN0592
Language: el
Date: 2014-08-11 00:00:00
Title: Υπόθεση T-592/14: Προσφυγή-αγωγή της 11ης Αυγούστου 2014 — Makhlouf κατά Συμβουλίου

13.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 361/16
            
         Προσφυγή-αγωγή της 11ης Αυγούστου 2014 — Makhlouf κατά Συμβουλίου
   (Υπόθεση T-592/14)
   2014/C 361/22
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Ehab Makhlouf (Δαμασκός, Συρία) (εκπρόσωποι: E. Ruchat και C. Cornet d’Elzius, δικηγόροι)
   
      Καθού-εναγόμενο: Συμβούλιο της Ευρωπαϊκής Ένωσης
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Γενικό Δικαστήριο:
   
               —
            
            
               να κηρύξει την προσφυγή-αγωγή παραδεκτή και βάσιμη·
            
         
               —
            
            
               κατά συνέπεια, να υποχρεώσει την Ευρωπαϊκή Ένωση να αποκαταστήσει το σύνολο της ζημίας που υπέστη, ύψους 10  000 ευρώ·
            
         
               —
            
            
               να καταδικάσει το Συμβούλιο της Ευρωπαϊκής Ένωσης στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
   
               1.
            
            
               Ο πρώτος λόγος στηρίζεται στο επιχείρημα ότι τα επίδικα μέτρα δεν είναι σύννομα, στο μέτρο που (i) παραβιάζουν την υποχρέωση αιτιολογήσεως που κατοχυρώνεται από το άρθρο 296 ΣΛΕΕ και το άρθρο 41 του Χάρτη των Θεμελιωδών Δικαιωμάτων της Ευρωπαϊκής Ένωσης και (ii) προσβάλλουν το δικαίωμα της ιδιοκτησίας του προσφεύγοντος-ενάγοντος, το οποίο κατοχυρώνεται από το άρθρο 1 του πρώτου πρόσθετου πρωτοκόλλου της Συμβάσεως για την Προστασία των Δικαιωμάτων του Ανθρώπου και των Θεμελιωδών Ελευθεριών (στο εξής: ΕΣΔΑ) και στο άρθρο 17 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και το δικαίωμα σεβασμού της τιμής και της υπολήψεώς του που κατοχυρώνεται από τα άρθρα 8 και 10 της ΕΣΔΑ.
            
         
               2.
            
            
               Ο δεύτερος λόγος στηρίζεται στο επιχείρημα ότι ο προσφεύγων-ενάγων υπέστη ζημία η οποία προκλήθηκε ευθέως από τα μέτρα που έλαβε το Συμβούλιο της Ευρωπαϊκής Ένωσης.
            
         
               3.
            
            
               Ο τρίτος λόγος προβάλλεται επικουρικώς και στηρίζεται στο καθεστώς αντικειμενικής ευθύνης της Ευρωπαϊκής Ένωσης.